COMUNA SÂNTANDREI

Nr.1343 din 07.02.2020
INFORMARE privind intenţia de elaborare 

Plan Urbanistic Zonal ”Lotizare teren pentru locuințe și funcțiuni complementare, nr.cad.6874 Sântandrei, comuna Sântandrei, județul Bihor”
Proiectant: B.I. – arh. Ologu Ioan
Primăria comunei Sântandrei anunță intenția de elaborare a unui plan urbanistic zonal pentru amplasarelocuințe și funcțiuni complementare, la inițiativa soților Țîrlea Ioniță și Țîrlea Liana-Victoria.
Terenul studiat se află în intravilan, în sudul localității Sântandrei, fiind mărginit la nord de S.C. AGROMEC, la vest de strada Independenței, la sud de parcele din strada Scurtă și la est de terenuri arabile în intravilan.
Acest imobil este idenificat prin nr.cad.6874, înscris în CF nr.6874 cu suprafața de 3006 mp și conform PUG în vigoare din 2006, se află în UTR 2 – L3, subzona de locuințe și funcțiuni complementare cu interdicție de construire până la întocmire de PUZ/PUD.
Accesul se face din DJ 797 pe strada Independenței și apoi din drumul de exploatare identificat cu nr.cad.10448 cu lățime de 3m.
Prin P.U.Z.se propune parcelarea terenului în 5 parcele pentru construire locuințe și funcțiuni complementare amplasate pe o singură parte a drumului de exploatare existent, care va fi lărgit la 7m.
Reglementările propuse prin PUZ vor defini funcțiunea zonei, reguli de construibilitate, regimul maxim de înălțime, gradul de ocupare a terenului, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Pe terenul studiat  nu există rețele de utilități. Acestea se vor asigura prin racordare la rețelele de energie electrică, gaz, apă-canal existente pe strada Independenței.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 10.02. – 19.02.2020. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sântandrei - str. Principală, nr.452, tel: 0259-415947 int.15,  e-mail: primaria.santandrei@gmail.com. Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

